Държавен вестник, бр. 34, 2010 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  34
Чл. 18. (1) В структурата на НЕЛК има 
административно-стопански отдел, правен 
отдел и специализирани лекарски състави по 
вътрешни, сърдечно-съдови, нервни, психични, 
ортопедо-травматологични, хирургични, очни, 
белодробни и ушни, носни и гърлени болести.
(2) Броят и профилът на специализираните 
състави могат да се променят с щатното раз­
писание, утвърдено от директора на НЕЛК, в 
зависимост от преобладаващите заболявания.
(3) Всеки специализиран състав включва 
не по-малко от трима лекари, от които един 
е председател на състава.
(4) В специализираните състави на НЕЛК 
работят лекари с призната специалност по 
съответния профил и с не по-малко от 5 го­
дини трудов стаж по медицина.
Чл. 19. (1) В специализираните състави на 
НЕЛК задължително се включва лекар – пред­
ставител на НОИ, който отговаря на условията 
по чл. 18, ал. 4. Трудовите договори с лека­
рите – представители на НОИ, се сключват, 
изменят и прекратяват от управителя на НОИ.
(2) При освидетелстване на лица до 16-го­
дишна възраст в специализираните състави 
на НЕЛК се включват лекари с призната 
специалност детски болести и с не по-малко 
от 5 години трудов стаж по специалността.
(3) При потвърждаване или отхвърляне 
на професионалния характер на болестта в 
съставите на НЕЛК се включват специали­
сти по трудова медицина (радиобиология и 
радиационна хигиена) и по професионални 
болести. Заседанията на съставите в тези 
случаи се председателстват от специалист 
по професионални болести или по трудова 
медицина (радиобиология или радиационна 
хигиена).
Чл. 20. Лекарите, работещи в НЕЛК, вклю­
чително лекарите – представители на НОИ, 
отработват половин работен ден седмично в 
университетските болници на територията 
на София.
Чл. 21. (1) Дейността по регистрация, об­
работка и съхраняване на здравната инфор­
мация за освидетелстваните от ДЕЛК, ТЕЛК 
и НЕЛК лица се осъществява от регионални 
картотеки на медицинските експертизи.
(2) Регионалните картотеки на медицин­
ските експертизи (РКМЕ) са структурни звена 
на РЦЗ.
(3) В щата на РКМЕ се предвиждат длъж­
ности за лекари и технически изпълнители 
съобразно броя на ДЕЛК/ТЕЛК в района и 
обема на тяхната дейност.
(4) В РКМЕ могат да работят лекари с при­
зната основна медицинска специалност или с 
не по-малко от 5 години стаж по медицина.
Чл. 22. (1) За осъществяване дейността 
на ДЕЛК и ТЕЛК директорът на лечебното 
заведение сключва договор за финансиране 
с министъра на здравеопазването.
(2) Дейността на лечебните заведения, свър­
зана с изясняването и уточняването на здра­
вословното състояние на здравноосигурените 
лица и с подготовката им за освидетелстване 
и преосвидетелстване от ДЕЛК и ТЕЛК, се 
осигурява от Националната здравноосигури­
телна каса (НЗОК).
(3) Високоспециализираните и скъпостру­
ващите медико-диагностични изследвания, 
свързани с процеса на медицинската експер­
тиза, по искане на ДЕЛК, ТЕЛК и НЕЛК се 
финансират от НЗОК в рамките на годишния 
є бюджет.
(4) Лица, които не са осигурени по За­
кона за здравното осигуряване, заплащат 
консултациите и изследванията, свързани с 
експертизата на временната неработоспособ­
ност и подготовката им за освидетелстване 
и преосвидетелстване по повод трайно нама­
лена работоспособност, както и разходите за 
извършване на преценката по чл. 3, ал. 5 и 
издаването на експертното решение по чл. 24, 
ал. 1, т. 8.
Г л а в а  т р е т а
ОРГАНИЗАЦИЯ НА РАБОТАТА НА ОРГА­
НИТЕ НА МЕДИЦИНСКАТА ЕКСПЕРТИЗА
Раздел I
Правомощия на лекуващия лекар (лекар по 
дентална медицина)
Чл. 23. (1) При извършване на експертизата 
на временната неработоспособност лекува­
щият лекар (лекар по дентална медицина):
1. прави преценка на здравословното състо­
яние на болния и на неговата работоспособност 
въз основа на клиничен преглед, резултатите 
от направените изследвания, заключенията 
на консултантите, характера на работата и 
условията на труд на болния;
2. вписва в личната амбулаторна карта 
(ЛАК) на болния и/или в амбулаторния лист 
при всеки преглед:
а) данните от анамнезата, обективния ста­
тус, направените изследвания, предписаното 
лечение и диагнозата, както и процента на 
трайно намалената работоспособност/вид и 
степен на увреждане в случаите на определена 
такава с експертно решение на ДЕЛК/ТЕЛК/
НЕЛК; епикризите от болничното лечение и 
талоните с изследванията и консултативните 
мнения на специалистите се прилагат в ЛАК;
б) своята преценка за работоспособността 
на болния („работоспособен“ или „нерабо­
тоспособен“);
в) номера и серията на болничния лист, 
началото и продължителността на временната 
неработоспособност;
г) подписва се под посочените данни и 
поставя личния си печат;